**KM FOKSZ Tételsor:**

1. A fogyasztói döntéseket meghatározó tényezők: Fogyasztói kereslet és kínálat összetevői. A piaci egyensúly értelmezése. A piaci árak és a jövedelem (nominál- és reáljövedelem) meghatározó szerepe.
2. A vállalati döntéseket befolyásoló tényezők: A termelési költségek és profitok megjelenési formáinak mikroökonómiai értelmezése. A vállalatok piaci magatartási formái és azok magyarázata (profitmaximalizálás, fedezeti pont, veszteségminimalizálás, üzemszüneti pont).
3. A vállalatok erőforrásai (munkaerő; tárgyi eszközök, beruházások, beruházás-hatékonyság; forgóeszköz gazdálkodás)
4. Mutassa be a számviteli beszámoló fogalmát, típusait, részeit és ezeknek összeállítási módszereit, sajátosságait! A könyvvitel lényege, beszámolóval való kapcsolata.
5. Üzleti tervezés célja, feladata. Üzleti tervezés folyamata (eredményterv, mérlegterv, likviditási terv, cash-flow, nyolctényezőcsoportos elemzés összetevői, rövid jellemzői, hozamvizsgálatok és elemzések (többmetszéspontos fedezeti ábra).
6. A pénzügypolitika célja, feladata, területei, különös tekintettel a  fiskális és monetáris politikára. A fiskális és monetáris politika eszközei és azok alkalmazása.  A jegybank hagyományos és újabb szerepei, feladatai.
7. Beruházások értékelése, beruházási döntések. Beruházások értékelésekor követendő alapelvek, döntési problémák. Statikus és dinamikus számítások, speciális döntési helyzetek. Beruházások értékeléséhez használt diszkontráta meghatározása.
8. Ismertesse a vállalkozások hosszú távú finanszírozási döntéseinek jellemzőit, tartalmát, fő módozatait! Ismertesse az egyes finanszírozási források költségeit, értelmezze az vállalati átlagos tőkeköltséget! Tőkeáttétel és a tőkeszerkezet.
9. A marketing részstratégiái. A 4P részletes bemutatása; célok és összefüggések elemzése.
10. Mutassa be a marketingmenedzsment stratégiai elemzési, tervezési és célképzési folyamatait, a fogyasztói piac jellegzetességeit és a fogyasztói magatartást, az árképzési stratégiákat, az értékesítési csatornákat és az eladások menedzselését!
11. Kereskedelmi vállalatok árpolitikája, árképzése. Franchise szerepe a kereskedelemben.
12. A vállalat külső és belső kommunikációjának rendszere és működése.
13. Mi a logisztika, milyen logisztikai rendszereket ismer? Mutassa be a vállalati logisztika rendszer részeit!
14. A munkaerőpiac elméleti alapjai, felépítése, résztvevői. Munkajogi alapfogalmak.
15. Mutassa be a jogforrásokat, azok hierarchiáját! Ismertesse, hogy milyen rendező elveknek kell érvényesülniük a jogforrások esetében!

***Szakspecifikus tételek:***

1. Célcsoportok és életív-marketing. A fogyasztói magatartás jellemzői a gyerekektől az idősekig.
2. A médiapiac sajátosságainak elemzése és a reklámgazdaság szereplőinek bemutatása.
3. Ismertesse a különbséget az Amerikai Marketing Társaság 1948-as és 2004-es definíciója között! Fejtse ki, van-e Euromarketing? Ismertesse a nemzetközi marketing kontrollálhatósági dimenzióit!
4. Ismertesse a szisztematikus és heurisztikus folyamatokat az értékesítési technikákkal kapcsolatban. Hogyan viszonyul a kognitív disszonancia jelensége az előbbiekhez? Ezek hogyan érvényesülnek az "ajtóba tett láb" technikában?
5. Főbb fizetési módok a nemzetközi kereskedelemben. Szokványok szerepe a külkereskedelemben, az Incoterms.